Witfontein Plaas Gastehuis | LekkeSlaap
Witfontein Plaas Gastehuis
Witfontein Plaas Gastehuis: Hooffoto's
Adres: Plaas Witfontein, Langs die R353, Fraserburg, 6960, Noord-Kaap
Vanaf R1 470 per nag (vir 6 persone)
Witfontein Plaas Gastehuis is 'n plaashuis wat gerieflik ingerig is vir 'n gesin van 2 tot 6 mense, net 26 km vanaf Fraserburg, op pad na Williston.
Die verblyf is 80 m van die hoofhuis af geleë en beskik oor 3 kamers met plafonwaaiers wat 2 badkamers deel. Die hoofslaapkamer het 'n dubbel- en 'n enkelbed, asook 'n en suite-badkamer met 'n stort. Die ander 2 kamers het elkeen enkelbeddens en deel 'n badkamer met 'n stort en bad. 'n Ekstra enkelbed is in die leefarea beskikbaar. Elektriese komberse, linne en handdoeke word voorsien.
Die ruim kombuis is volledig toegerus met 'n yskas, vrieskas, mikrogolf, 'n stoof en oond, beskuit, asook tee- en koffiemaakgeriewe. Braaipakke, roosterkoekdeeg, slaaie en konfyt is op versoek beskikbaar. Gaste kan in die sonnige sitkamer of ruim kombuis ontspan en die spelletjies geniet wat beskikbaar is.
'n Skoonmaakdiens is beskikbaar op versoek.
Daar is ook 'n lieflike tuin met 'n teleskoop om die sterre in die aand te bekyk. Daar is braaigeriewe buite. 'n Wandelpaadjie vanaf die huis lei na Daskoppie met 'n baie mooi uitsig. Die gasheer neem graag gaste met die bakkie om interessanthede op die plaas te verken. Vir die avonturiers is daar ook 'n bergklim-area. Gaste kan ook voetspore van dinosourusse in Fraserburg aanskou en sien hoe skape geskeer word op 'n plaas in die omgewing.
Neem asseblief kennis dat die plaas met 'n kort stuk baie goeie grondpad bereik word.
'n Bespreking by Witfontein Plaas Gastehuis sluit in:
4.7 uit 5van 14 resensies vir Witfontein Plaas Gastehuis
Plaas Witfontein, Langs die R353, Fraserburg, 6960, Noord-Kaap
Gaste dink Witfontein Plaas Gastehuis het 'n baie goeie ligging
Fraserburg Karoo Noord-Kaap
https://travelground.imgix.net/AAEAAQAAAAAAAAAAAAAAJDRiNTAzYjU2LWFlNTctNGFjYS1hNWUzLTFjOWViMmIxM2QwOQ?w=1440&h=960&fit=crop&auto=enhance,format,compress&q=80 Vanaf R1 470 per nag (vir 6 persone) 14 5 1 5 Farm Witfontein Off the R353 6960 Noord-Kaap 086 999 0018 14:00-19:00 11:00 -31.71977208552 21.402355305354